Trump megregulázza a közösségi platformokat, nem jár jogi védelem azoknak a médiumoknak, amelyek cenzúrázzák a tartalmakat | Paraméter
2020. május 29. - 10:02 | Külföld
Donald Trump amerikai elnök aláírta a közösségi platformokra vonatkozó szabályok felülvizsgálatáról szóló rendeletet.
Fotó: White House
A rendelet az úgynevezett tisztességes kommunikációról szóló 1996-os jogszabály egyik fejezetének felülvizsgálatáról szól, amely védelmet biztosít a közösségi platformokon elhelyezett tartalmaknak, egyben az üzemeltetők számára lehetőséget ad azok "jóhiszemű" moderálására is.
Trump kijelentette, hogy ez a rendelet megfosztja a jogi védelem lehetőségétől azon médiumokat, amelyek üzemeltetői cenzúrázzák a tartalmakat. Közölte azt is, hogy William Barr szakértőkkel közösen kidolgozza majd a szabályozás részleteit, hogy ne juthassanak kormányzati támogatások olyan közösségi médiumokhoz, amelyeknek tulajdonosai elfojtják a szólásszabadságot.
"Azért vagyunk ma itt, hogy megvédjük a szólásszabadságot azoktól a legnagyobb veszélyektől, amelyek az amerikai történelemben valaha is fenyegették". Majd hozzátette: "őszintén szólva, itt mindenki tudja, hogy miről van szó".
Mindkettő arról szólt, hogy a levélben történő szavazás a választások "elcsalásához" vezethet, sőt az egyik bejegyzésben az elnök egyértelműen leszögezte, hogy a novemberi választásokon csalás lesz. A Twitter megjelölte a bejegyzéseket.
Jack Dorsey, a Twitter társalapítója és igazgatója azonnal védelmébe vette az úgynevezett "tényellenőrzést", vagyis a megjelenő bejegyzésekben szereplő közlések esetleges kiigazítását.
"Továbbra is rámutatunk majd a választásokról szóló pontatlan vagy vitatott információkra szerte a világban. És elismerjük majd bármely saját tévedésünket is"
- írta Dorsey.
Címkék: Donald Trump, közösségi média, cenzúra